Gvinėjos ir Lietuvos santykiai

Gvinėjos ir Lietuvos santykiai – dvišaliai tarptautiniai santykiai tarp Gvinėjos ir Lietuvos.

Nepriklausomybę pripažino 1991 m. rugsėjo 5 d. Diplomatiniai santykiai užmegzti 1992 m. balandžio 27 d.

Abi šalys yra Jungtinių Tautų narės. Lietuvos ir Gvinėjos vėliavos nepriklausomai viena nuo kito naudoja tas pačias spalvas, tik skirtingu išdėstymu ir naudodamos skirtingus spalvų tonus.

Lietuvoje 2022 m. pradžioje gyveno trys Gvinėjos piliečiai.

Gvinėja yra akreditavusi ambasadą Lietuvai (ambasadorius reziduoja Vokietijoje.

Politinių ir kultūrinių santykių istorija 

Gvinėja buvo tarp Afrikos valstybių, pripažinusių Lietuvos nepriklausomybę dar prieš Lietuos narystę Jungtinių Tautų Organizacijoje. Tai ji padarė 1991 m. rugsėjo 6 d. ir buvo trečia tai padariusi valstybė Afrikos žemyne po PAR ir Tuniso.

Santykiai užmegzti 1992 m. balandžio 27 d., o 1996 m. Gvinėja Lietuvai akreditavo savo ambasadorių (rezidavo Rusijoje). Vyrauja santykiai daugiašaliu formatu, nėra žinių apie dvišalius susitikimus tarp Lietuvos ir Gvinėjos pareigūnų

Vyrauja daugiašalis bendradarbiavimas, ypač per JTO, taip pat per ES. 2004 m. spalio 28 d. Niujorke (JAV) vykusioje Jungtinių Tautų Generalinės Asamblėjos 59-ojoje sesijoje Lietuva, Gvinėja ir dar 14 valstybių buvo išrinktos Jungtinių Tautų Ekonominės ir socialinės tarybos (ECOSOC) narėmis. Kadencija truko 2005–2007 m.

Tarp šalių šiek tiek glaudesniais galima laikyti kultūrinius ryšius. 2004 m. kovo 20 d., Lietuvoje organizuojant „Frankofonijos dienas“, klube “Intro” pasirodė Gvinėjos grupė “Ba Cissoko”.

2013–2014 m. du lietuviai (vienas jų – afrikanistas Gediminas Degėsys) organizavo pirmą tokio pobūdžio ekspediciją pavadinimu „Septynios Afrikos“, kurios metu aplankė septynias Afrikos valstybes, tarp jų – Gvinėją.

Yra Lietuvos futbolo klubuose rungtyniavusių futbolininkų iš Gvinėjos. Vienas jų – Paskalis Feindunas, 2016 m. žaidęs klube FK Atlantas.

Ekonominiai santykiai 
2018 m. duomenimis, prekybos apyvarta tarp Lietuvos ir Gvinėjos siekė 478,9 tūkst. eurų.

Prekybos balanse dominuoja eksportas iš Lietuvos į Gvinėją.

 Eksportas sudaro 474,3 tūkst. eur.
 Importas sudaro 4,6 tūkst. eurų.

Pilietiniai mainai

Pasiuntinių ir ambasadorių sąrašas

Pasiuntiniai Lietuvai 
 1996 m. – Džigui Kamara, pirmasis Gvinėjos ambasadorius Lietuvai (rezidavo Maskvoje)

Pasiuntiniai Gvinėjai 
Lietuva nėra akreditavusi ambasadoriaus Gvinėjai

Šaltiniai

Nuorodos 
 Gvinėja | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Lietuvos diplomatiniai santykiai
Gvinėja